એક પુત્ર ભરૂચ છે અને પુત્રી સુરત સ્થાયી થયેલ છે. ઘરમાં તેમના વૃધ્ધ પતિ ગુણવંતરાય અને તેમની નાનકડી પૌત્રી માટે રસોઇ બનાવવા માટે કોઇ નહોતું એટલે બહારથી ટિફિન મંગાવવુ પડતું. વાંરવારની શારિરીક બીમારીને પગલે તેમની આર્થિક સ્થિતિને પણ ભારે અસર પહોંચી હતી. આવી કપરી પરિસ્થિતિમાં અન્ય કોઇ હોત તો ભગવાન પાસે મોત સિવાય અન્ય કોઇ ચીજની માંગણી ન કરતે. પરંતુ મધુબહેન જેમનું નામ. માનસિક મક્કમતા એ તેમના જીવનનું જમાપાસુ છે અને એટલે જ એક દિવસ તેમના પુત્રના સુરત ખાતે રહેતા એક મિત્રને તેમના ઘરમાં કોઇ સમારકામ માટે બોલાવતા, તેણે 77 વર્ષીય મધુબહેનને તેમની તકલીફોમાંથી બહાર આવવા યોગાસન કરવાની સલાહ આપી. આ માટે તેણે ટી.વી. પર આવતા બાબા રામદેવ મહારાજનો સવારે કાર્યક્રમ આવે છે તેને જોઇને યોગાસન કરવાની સલાહ આપી.